ПРАВИЛНИК
О УСЛОВИМА У ПОГЛЕДУ ТЕХНИЧКЕ ОПРЕМЉЕНОСТИ ПРОСТОРА ЗА ТРГОВИНУ НА МАЛО ДУВАНСКИМ ПРОИЗВОДИМА
("Сл. гласник РС", бр. 116/2005)	
Члан 1
Овим правилником се прописују ближи услови у погледу техничке опремљености простора за обављање трговине на мало дуванским производима.
Члан 2
Привредно друштво, предузеће и предузетник за обављање трговине на мало дуванским производима користи објекат или просторију која је за ту делатност намењена (у даљем тексту: малопродајни објекат) и која испуњава услове у погледу техничке опремљености.
Члан 3
Малопродајни објекат из члана 1. овог правилника гради се у складу са прописима о планирању и изградњи објекта, односно поставља на јавној површини у складу са прописима којима се уређује обављање комуналне делатности.
Члан 4
Малопродајни објекат има фискалну касу у складу са прописима који уређују евидентирање тог промета.
Дувански производи излажу се у малопродајном објекту на начин који омогућава да се ти производи продају искључиво услуживањем купца од стране продавца.
Полице, столови, витрине и друга опрема за излагање дуванских производа смештена је у малопродајном објекту.
Малопродајни објекти имају прописану ознаку о забрани продаје дуванских производа малолетним лицима, постављену на прописан начин.
Члан 5
Малопродајни објекат има површину од најмање 8 m2, а висину од најмање 2,2 m.
Малопродајни објект има један или више улаза за кориснике, ширине од најмање 0,80 m до којих се приступа са улице или другог јавног простора.
Члан 6
Ако је малопродајни објекат продавница, у којој се продаја робе обавља кроз шалтер, висина продавнице је најмање 2 м, а површина 3 м2.
Члан 7
Малопродајни објекат има под, зидове и таваницу од материјала који се лако чисти и одржава и обезбеђено осветљавање и проветравање.
Члан 8
У малопродајном објекту обезбеђује се вода, пробор за хигијену и одржавање чистоће.
У малопродајном објекту из члана 6. овог правилника обезбеђује се употреба воде у самом објекту или његовој непосредној близини.
Члан 9
Услови у погледу заштите на раду и и заштите и унапређења животне средине, као и ближи санитарно-хигијенски услови у малопродајном објекту обезбеђују се у складу са посебним прописима.
Члан 10
Даном ступања на снагу овог правилника престаје да важи Правилник о условима за обављање трговине дуванским производима ("Службени гласник РС", број 77/03).
Члан 11
Овај правилник ступа на снагу наредног дана од дана објављивања у "Службеном гласнику Републике Србије".